
చెన్నై : కేంద్ర మంత్రి అనంత్ కుమార్ హెగ్డే లౌకికవాదంపై చేసిన వ్యాఖ్యలను నటుడు ప్రకాశ్ రాజ్ తప్పుబట్టారు. ఓ ట్వీట్లో అనంత్ను దుయ్యబట్టారు. లౌకికవాదుల మాతృత్వం, పితృత్వం, రక్తం గురించి చౌకబారుగా మాట్లాడారని ఆరోపించారు. మనుషుల రక్తం వారి కులాన్ని, మతాన్ని నిర్ణయించవన్నారు. లౌకికవాదిగా ఉండటమంటే ఏ మతంతోనూ, విశ్వాసంతోనూ గుర్తింపు పొందడం కాదన్నారు. లౌకికవాదమంటే వైవిద్ధ్యభరితమైన మతాలను గౌరవిచడం, ఆమోదించడమని పేర్కొన్నారు. విద్వేషం నుంచి చెత్త రాజకీయాలను సాధించడం నుంచి ఎప్పుడు మేలుకుంటారని నిలదీశారు.ఎన్నికైన ప్రజా ప్రతినిథిగా మాతృత్వం, పితృత్వం గురించి వ్యాఖ్యానిస్తూ ఇంత నీచానికి ఎలా దిగజారగలరని ప్రశ్నించారు.అనంత్ కుమార్ ఆదివారం జరిగిన ఓ సభలో మాట్లాడుతూ లౌకికవాదులపై కొన్ని వ్యాఖ్యలు చేశారు. ‘‘లౌకికవాదులం, అభ్యుదయవాదులం అని చెప్పుకునేవాళ్ళు తమ తల్లిదండ్రుల, వాళ్ళ రక్తం గుర్తింపు లేదు. అలాంటి గుర్తింపుతోనే ఆత్మ గౌరవం వస్తుంది. ఎవరైనా ముస్లిం, క్రిస్టియన్, బ్రాహ్మణుడు, లింగాయత్, హిందు అని గుర్తింపు పొందడాన్ని నేను సంతోషిస్తాను. కానీ ఎవరైనా లౌకికవాదులమని చెప్పుకుంటే ఇబ్బందులొస్తాయి’’ అని పేర్కొన్నారు.

chennai : kendra mantri anant kumar hegde loukikavaadampai chesina vyaakhyalanu natudu prakash raj tappubattaaru. oo tweetlo anantnu duyyabattaaru. loukikavaadula maatrutvam, pitrutvam, raktam gurinchi chaukabaarugaa matladarani aaropinchaaru. manushula raktam vaari kulaanni, mataanni nirnayinchavannaaru. loukikavaadigaa undatamante e matamtoonuu, vishwaasamthoonuu gurtimpu pondadam kaadannaaru. loukikavaadamante vaividdhyabharitamaina mataalanu gouravichadam, aamodinchadamani perkonnaru. vidvesham nunchi chetta raajakeeyaalanu saadhinchadam nunchi eppudu melukuntaarani niladeesaaru.ennikaina praja pratinithigaa maatrutvam, pitrutvam gurinchi vyaakhyaanistuu inta neechaaniki ela digajaaragalarani prasninchaaru.anant kumar aadivaaram jarigina oo sabhalo maatlaadutuu loukikavaadulapai konni vyaakhyalu chesaru. ‘‘loukikavaadulam, abhyudayavaadulam ani cheppukunevallu tama tallidandrula, vaalla raktam gurtimpu ledu. alanti gurtimputone aatma gowravam vastundi. evaraina muslim, christian, brahmanudu, lingayat, hindu ani gurtimpu pondadaanni nenu santoshistaanu. cony evaraina loukikavaadulamani cheppukunte ibbandulostaayi’’ ani perkonnaru.